OpenLLM-France/wikimedia huggingface dataset:
# Pere Lluis de Grevalosa

Pere Lluis de Grevalosa noble català, Senyor de Castellar fill de Guillem Ramon de Grevalosa i la seva dona Violant. El 12 d'octubre de 1475 es va casar amb Isabel de Gàver filla de Santa Coloma de Queralt. Se'els coneixen sis fills i filles: Aldonça, Lluïsa, Elionor, Joanot, Galceran i Lluis. En lluís es va casar amb la senyora de Vacarisses En el seu testament fet el dia 6 d'abril de 1520 nomena hereu a en Joanot de Grevalosa.

## Referències

* ↑ B. Mestre, ms, Fr. X. de Garma
* ↑ Mil Anys d'història, Castell de Castellar- Roser Parcerises i Colomer ISBN 978-84-9375217-0
# Sólntsevo

Sólntsevo - Солнцево (rus) - és un poble de l'óblast de Bélgorod, a Rússia. El 2016 tenia 104 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Llengua familiar

* No s'ha de confondre amb Família lingüística o Llenguatge planer.
La llengua familiar és aquella llengua o conjunt de llengües que utilitza un individu a l'entorn familiar. Stricto sensu, no es correspon necessàriament amb la llengua materna, malgrat que sí que passa en el cas de les famílies monolingües. Fora del nucli més íntim, la llengua familiar també es pot fer servir per a relacionar-se amb la família extensa o altres cercles.
Aquest terme és especialment emprat per a discernir entre l'idioma general d'un territori i l'usat per les famílies immigrants que hi habiten. La pervivència d'aquest últim es considera un dret social i la seva adquisició no ha d'entrar en conflicte amb la de l'altre idioma. La immersió lingüística és el mecanisme que assegura que tots els membres d'una comunitat siguin competents en la llengua comunitària independentment de la llengua familiar. Amb tot, es considera contraproduent el menysteniment de la llengua familiar a l'ensenyament perquè pot generar rebuig envers la llengua a aprendre.
Pel que fa al català, la sociolingüista Carme Junyent assenyala que viu una situació més bona que la d'altres llengües subordinades a Europa gràcies al fet que molts catalans que no el tenien com a llengua familiar se l'han apropiat i n'han garantit la transmissió intergeneracional. En canvi, segons el polític Oriol Junqueras, ha deixat de ser la llengua hegemònica dels Països Catalans en part perquè els qui la tenen com a llengua familiar no en fan ús en l'àmbit públic i es torna, doncs, prescindible.

## Referències

* ↑ «What Is a Home Language?». ThoughtCo, 12-02-2020. [Consulta: 18 maig 2021].
* ↑ «Kotikieli». Kotimaisten kielten keskus. [Consulta: 18 maig 2021].
* ↑ Rovira, Lourdes C. «The relationship between language and identity. The use of the home language as a human right of the immigrant» (PDF) (en anglès). REMHU - Revista Interdisciplinar da Mobilidade Humana p. 63-81, 2008. [Consulta: 11 juny 2023].
* ↑ «immersió lingüística». Gran Enciclopèdia Catalana. Grup Enciclopèdia. [Consulta: 11 juny 2023].
* ↑ Junyent, Carme. «El català, una llengua per a conviure». VilaWeb, 27-10-2016. [Consulta: 11 juny 2023].
* ↑ Farinyes Gasalla, Ignasi. «Mal de llengües». Núvol, 24-04-2014. [Consulta: 11 juny 2023].
# Rambla Albosa

La rambla Albosa és un curs d'aigua intermitent de la comarca valenciana de la Plana d'Utiel. Naix al llogaret de Jaraguas (Venta del Moro) i tributa al riu Cabriol pel marge esquerre amb una longitud de poc més de 32 quilòmetres. Amb una direcció nord-est/sud-est replega dels aigües de barrancs com el de las Fuentecillas, el Boquerón o la rambla de la Bullana.
Al llarg del seu recorregut passa al costat dels nuclis de Jaraguas, Venta del Moro, Casas de Pradas (en el terme de Venta del Moro), i los Cojos, los Isidros, Casas de Penén de Albosa i Los Sardineros (en el terme de Requena).
L'acció erosiva de la rambla sobre els terrenys quaternaris ha construït un paisatge protagonitzat per petites hortes irrigades amb les aigües de la rambla.
Desemboca al Cabriol a les proximitats del llogaret de Casas de Caballero (Requena) i és per això que allí se la coneix amb el nom de "rambla Caballero". La desembocadura és una interessant zona d'al·luvió formada per materials sedimentaris.

## Enllaços externs

* Informació a la web de Venta del Moro, article de Jesús García Patón: "Els sistemes de regadiu de Venta del Moro".
* Dossier del P.N. de les Gorges del Cabriol Arxivat 2012-01-19 a Wayback Machine.
# Salvador Maluquer i Maluquer

Salvador Maluquer i Maluquer (Barcelona, 12 de juliol de 1926) és un ornitòleg català, fill del zoòleg Joaquim Maluquer i Nicolau. Va ser membre fundador de la Societat Espanyola d'Ornitologia, entitat que ha presidit des del 1972. També va presidir, el 1997, les primeres Jornades Ornitològiques dels Països Catalans.
Té la seva segona residència a Llafranc des de l'any 1975. La seva afició al col·leccionisme i l'interès per la Costa Brava i la seva història expliquen que hagi anat aplegant documents referents a Palafrugell i el seu entorn, que va cedir en donació a l'Arxiu Municipal de Palafrugell el 2012. Conté la documentació recollida relacionada amb la promoció turística especialment de Palafrugell, de la Costa Brava i de la província de Girona en general. La col·lecció de cartells són bàsicament de la Festa Major de Palafrugell i de la Festa Major de Llafranc.

## Referències

* ↑ «Salvador Maluquer i Maluquer». Gran Enciclopèdia Catalana. Barcelona: Grup Enciclopèdia Catalana.
* ↑ «Fons Salvador Maluquer Maluquer». Arxiu Municipal de Palafrugell. Arxivat de l'original el 22 de desembre 2015. [Consulta: 15 desembre 2015].

## Enllaços externs

* Fons Salvador Maluquer Maluquer Arxivat 2015-12-22 a Wayback Machine. a l'Arxiu Municipal de Palafrugell
# Música (escultura)

Música (també coneguda com El grup de música, en polonès Muzyka o Grupa Muzyka) és una de tres escultures localitzada al teulat de l'edifici al número 34/50 del carrer Koszykowa de Varsòvia des del 1952. El projecte fou escollit després d'una competició artística. El monument fou dissenyat per Józef Gosławski, però la seva muller Wanda i el seu germà - Stanisław l'ajudaren a realitzar-la a causa del poc temps que tenia per fer-la. La manca de bastides, els problemes amb l'obtenció de fons i el poc marge de temps forçaren els artistes a escriure una carta a l'arquitecte en cap de Varsòvia Józef Sigalin. Després d'això, les condicions milloraren i l'obra s'acabà a temps.
La imatge de Música fou una de les postals publicades el 1952. Costava 1,30 zł, dels quals 0,08 es gastaven en el capital social de la reconstrucció de la ciutat capital.

## Referències

* ↑ A part de Música també hi ha els grups de Belles arts i Teatre.
* 1 2 Anna Rudzka «It's worth looking up...» (en polonès). Zabytki. Heritage. Przedsiębiorstwo Wydawnicze Rzeczpospolita SA [Varsòvia], 7 (30), 01-07-2008, pàg. 6–9. ISSN: 1640-0194.

## Bibliografia

* Sitkowska, Maryla. «Rzeźby Józefa Gosławskiego na MDM-ie w Warszawie». A: Józef Gosławski. Rzeźby, monety, medale (en polonès). Warszawa: Alegoria, 2009, p. 28–30. ISBN 978-83-62248-00-1.
Viccionari
# Pep

«Pep» té aquests significats:
* Pep (sèrie de televisió), sèrie de TV mallorquina de 2020.
* Pep Albanell o Josep Albanell i Tortades, escriptor català
* Pep Bassas o Josep Bassas i Vilasis, pilot de ral·lis
* Pep Bou, actor de teatre i mim
* Pep Blay, escriptor i guionista de televisió
* Pep Coll, escriptor
* Pep Cruz, actor i director de teatre
* Pep Castellano Puchol, escriptor
* Pep Claramunt o José Claramunt Torres, futbolista valencià
* Pep de l'Horta, líder camperol de l'Horta de València
* Pep Guardiola, futbolista i entrenador de futbol
* Pep Gimeno, cantant valencià
* Pep Jai o Josep Vidal i Riembau, sindicalista i polític
* Pep Laguarda, cantant valencià
* Pep Masó i Nogueras, alcalde d'Argentona
* Pep Munné o Josep Munné i Suriñà, actor de cinema, teatre i televisió
* Pep Anton Muñoz, actor
* Pep Parés, actor, director de Pirena i d'Amnistia Internacional a Catalunya
* Pep Plaza, humorista imitador
* Pep Sala, compositor i cantant
* Pep Suasi, artista català
* Pep Subirós o Josep Subirós i Puig, narrador, assagista i filòsof
* Pep Solervicens i Bo, filòleg català
* Pep Torrents, actor català
* Pep Toni Rubio, músic mallorquí
* Pep Ventura o Josep Maria Ventura i Casas, músic i compositor, reformador de la cobla
Viccionari
# Ànec de Carolina

L'ànec de Carolina (Aix sponsa) o ànec de fusta és una espècie d'ocell de la família dels anàtids (Anatidae) que viu en Amèrica del Nord. Aquest ànec de brillants colors és criat a molts indrets com a ocell decoratiu.

## Descripció

L'ànec de fusta és un ànec de mida mitjana. Un adult típic té entre 47-54 cm de longitud amb una envergadura de les ales d'entre 66 - 73 |cm. El pes de l’ànec de Carolina oscil·la entre 454-862 grams. Això és aproximadament tres quartes parts de la longitud d'un ànec collverd adult. Comparteix el seu gènere amb l'asiàtic Ànec mandarí (Aix galericulata).
El mascle adult presenta un distintiu plomatge irisat multicolor i uns ulls vermells, amb un distintiu flamar blanc al coll. La femella, menys acolorida, té un anell ocular blanc i la gola blanquinosa. Tots dos adults tenen el cap amb cresta.
El crit del mascle és un xiulet creixent, jeeeeee; les femelles pronuncien un xiscle creixent, do weep do weep, quan s'excita, i un cr-r-ek, cr-e-ek agut quan fa un crit d'alarma.

## Referències

* ↑ «Ànec de Carolina». Cercaterm. TERMCAT, Centre de Terminologia. Rev. 28/02/2023(català)
* 1 2 «Wood Duck». [Consulta: 9 juliol 2010].
* ↑ Dawson, William. Dawson's Avian Kingdom Selected Writings. California Legacy, 2007, p. 37–38. ISBN 978-1-59714-062-1.
* ↑ «Wood Duck Identification, All About Birds, Cornell Lab of Ornithology» (en anglès). [Consulta: 26 setembre 2020].
* ↑ «Wood Duck». Ducks Unlimited Canada. Arxivat de l'original el 11 març 2015. [Consulta: 1r desembre 2014].

## Enllaços externs

* Wood Duck Society (anglès)
* BirdLife Aix sponsa (anglès)
* InternetBirdCollection (anglès)
* Galeria de fotos a VIREO (anglès)
# Llengües italo-dàlmates

Les llengües italo-dàlmates constitueixen una de les dues branques en què els autors de Ethnologue classifiquen les llengües romàniques occidentals. Tret del Istriot, la posició del qual és discutida, sembla que la resta de llengües italo-dàlmates constitueixen clarament un grup filogenètic dins de la família romanç, anomenat italosicilià.

## Classificació

Ethnologue considera que les llengües italo-dàlmates poden agrupar-se en vuit llengües o grups dialectals amplis:
* Dalmàticoromanç:
** Dàlmata (Croàcia)
** Istriot (Croàcia)
* Llengües italoromàniques
** Judeo-italià (Itàlia)
** Italià (Itàlia)
** Romanesc (Itàlia)
** Napolità (Itàlia)
** Sicilià (Itàlia)
** Cors (França)

## Referències

* ↑ «Language: Istriot» (en anglès). Glottolog. [Consulta: 12 novembre 2018].
# Garpenbergita

La garpenbergita és un mineral de la classe dels òxids.

## Característiques

La garpenbergita és un mineral de fórmula química Mn₆◻AsSbO$_{10}$(OH)₂. Va ser aprovada com a espècie vàlida per l'Associació Mineralògica Internacional l'any 2021, sent publicada l'any 2022. Cristal·litza en el sistema ortoròmbic. És l'anàleg de la manganostibita deficient en manganès.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu Suec d'Història Natural, situat a Estocolm (Suècia), amb els números de col·lecció: #20010351 i #20200040.

## Formació i jaciments

Va ser descoberta a Garpenberg, a la localitat d'Hedemora (Comtat de Dalarna, Suècia), on es van trobar uns primers cristalls molt fracturats, prismàtics i curts, de fins a 1,5 mm de longitud. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Garpenbergite» (en anglès). Mindat. [Consulta: 16 març 2022].
* ↑ Holtstam, Dan; Bindi, Luca; Förster, Hans-Jürgen; Karlsson, Andreas; Gatedal, Kjell «Garpenbergite, Mn 6 □As 5+ Sb 5+ O 10 (OH) 2, a new mineral related to manganostibite, from the Garpenberg Zn–Pb–Ag deposit, Sweden». Mineralogical Magazine, 86, 1, 01-02-2022, pàg. 1–8. DOI: doi:10.1180/mgm.2022.6 [Consulta: 13 octubre 2022].
# Rambla d'Abacho

La Rambla d'Abacho és un curs d'aigua que comença al Rincón de la Culebra, al terme de Iàtova (Foia de Bunyol). És tributari del Riu Millars, per la riba dreta, afluent del riu Magre, amb unes aigües discontínues.
# Sandray

Sandray (en gaèlic escocès: Sanndraigh) és una illa localitzada en el grup de les Illes de Barra, en l'arxipèlag de les Hèbrides Exteriors, a Escòcia. Sandray està a mitja milla al sud de Vatersay, a l'est de Flodaigh, al nord-est de Lingeigh i Pabbay. Maol Domhnaigh / Muldoanich és el nord-est d'aquesta. El Carn Ghaltair amb 207 metres és l'alçada màxima de l'illa.
Històricament, l'illa mai ha albergat una gran població, i actualment roman deshabitada des de 1934.
L'illa és coneguda per la seva colònia d'aus marines.

## Referències

* ↑ Iain Mac an Tailleir. «Placenames» (PDF). Pàrlamaid na h-Alba. Arxivat de l'original el 2008-05-29. [Consulta: 23 juliol 2007].
* ↑ Ordnance Survey
# Muntanyes de Phi Pan Nam

Les Muntanyes de Phi Pan Nam (tailandès ทิวเขาผีปันน้ำ, Thiokhao Phi Pan Nam) són un conjunt de serralades de l'Àsia Sud-oriental d'uns 400 km de longitud.
Des del Mekong, a la vora de Chiang Rai aquestes muntanyes s'estenen fins a la Província de Tak. Només una petita part a l'extrem nord-est del sistema orogràfic es troba a Laos; la resta es troba a Tailàndia. El punt més alt de la serralada és el Doi Luang (1.694 m), situat al nord-oest de la serralada.
Les muntanyes de Phi Pan Nam són una sèrie de serres i depressions amb alineació NE - SO que, tot i no destacar per l'altura dels cims, tenen gran importància des del punt de vista hidrogràfic. Aquest sistema muntanyós divideix les conques del Mekong i del Chao Phraya, els rius més importants a Tailàndia. Molts rius tenen les fonts a aquestes muntanyes i el nom Tailandès "Thiokhao Phi Pan Nam" significa "serralada dels esperits que divideixen les aigües", en referència a les antigues divinitats de les muntanyes. Geològicament les muntanyes de Phi Pan Nam tenen molta afinitat amb les Muntanyes de Khun Tan situades a l'oest, i les Muntanyes de Luang Prabang a l'est.

## Ecologia

Ecològicament els boscos d'aquestes serralades i depressions són un refugi per als elefants en certes zones protegides. També són un dels pocs llocs del món a on es troba el paó verd en estat salvatge, animal que prefereix viure a prop d'estanys o cursos d'aigua, lo més lluny possible de les zones d'habitació humana.
La zona es trobava gairebé coberta de boscos fins a mitjan segle xx. Encara n'hi ha boscos tropicals secs amb zones de boscos tropicals humits a algunes parts de les muntanyes. Malgrat les àrees protegides, com els parcs nacionals, hi ha moltes zones sotmeses a l'efecte de vora. El tram de la carretera AH2 entre Uttaradit i Chiang Rai passa pel mig d'aquestes muntanyes.

## Referències

* ↑ Pic del Doi Luang
* ↑ «Heritage, Northern Thailand». Arxivat de l'original el 2007-01-26. [Consulta: 26 gener 2007].
* ↑ «Geology of Thailand - Ministry of Natural Resources and Environment, Bangkok». Arxivat de l'original el 2017-12-01. [Consulta: 7 febrer 2012].
* ↑ Brickle, Nick W. «Habitat use, predicted distribution and conservation of green peafowl (Pavo muticus) in Dak Lak Province, Vietnam». Biological Conservation, 105, 2, 2002, pàg. 189. DOI: 10.1016/S0006-3207(01)00182-3.
* ↑ Development of Integrated Farming for Environment Rehabilitation

## Enllaços externs

* Google Books, The Physical Geography of Southeast Asia
* Chiang Rai National Parks, Mountains and Waterfalls - Chiang Rai Attractions
* Local Participation and the Kaeng Sua Ten Dam Arxivat 2014-10-24 a Wayback Machine.
* North Region Trip 4 Pay respects to Phra That’s year of birth - Old Lana Temple, and conquer Phu Lanka-Phu Ka Phrae – Nan- Phayao Arxivat 2012-03-19 a Wayback Machine.
# Zábiedovo

Zábiedovo és un poble i municipi d'Eslovàquia que es troba a la regió de Žilina, dins el districte de Tvrdošín. El municipi limita a l'est amb el terme de Brezovica, al sud amb el de Habovka, a l’oest i al nord-oest amb el de Tvrdošín i al nord i nord-est amb el de Trstená. Està situat a uns 670 metres sobre el nivell del mar, a la riba del riu Zábiedovčík envoltat d'una zona muntanyosa i forestal anomenada muntanyes Skorušinský. L'any 2017 tenia 858 habitants.

## Història

La primera menció escrita de la vila es remunta al 1567. L'any 1931 finalitza la construcció de l'església del poble, dedicada al sagrat Cor de Jesús.

## Viles agermanades

* Dobratice, República Txeca

## Referències

* 1 2 3 «Základné údaje». Zabiedovo obce. [Consulta: 31 gener 2021].
* 1 2 «Història del poble». Zabiedovo obce. [Consulta: 31 gener 2021].
* ↑ «Družobné obce». zabiedovo obce. [Consulta: 31 gener 2021].
# Coudersport

Coudersport és una població dels Estats Units a l'estat de Pennsilvània. Segons el cens del 2000 tenia 2.650 habitants.

## Demografia

Segons el cens del 2000, Coudersport tenia 2.650 habitants, 1.101 habitatges, i 700 famílies. La densitat de població era de 180,5 habitants per quilòmetre quadrat.
Dels 1.101 habitatges en un 30,1% hi vivien nens de menys de 18 anys, en un 50,8% hi vivien parelles casades, en un 9,3% dones solteres, i en un 36,4% no eren unitats familiars. En el 32% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3.
Per edats la població es repartia de la següent manera: un 25,3% tenia menys de 18 anys, un 7,1% entre 18 i 24, un 27,5% entre 25 i 44, un 22,8% de 45 a 60 i un 17,2% 65 anys o més.
L'edat mediana era de 38 anys. Per cada 100 dones de 18 o més anys hi havia 89,7 homes.
La renda mediana per habitatge era de 35.813 $ i la renda mediana per família de 44.053 $. Els homes tenien una renda mediana de 32.288 $ mentre que les dones 22.439 $. La renda per capita de la població era de 18.209 $. Entorn del 6,9% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coudersport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Coudersport». American Fact Finder. Oficina del Cens dels Estats Units, 12-01-2010.
# Bruguer Vell

El Bruguer Vell és una masia de Vic (Osona) protegida com a Bé Cultural d'Interès Local.

## Descripció

Edifici civil. Masia de planta rectangular, coberta a dues vessants i amb el carener perpendicular a la façana, orientada a migdia. Consta de planta baixa, pis i golfes. El portal és de forma rectangular. Hi ha un cos que s'adossa a la part esquerra de la façana, cobert a dues vessants i que ubica uns porxos sostinguts per pilars. EL portal que accedeix als porxos a nivell del primer pis és motllurat, formant un fals trencaaigües acabat en rostres humans. Diverses dependències agrícoles tanquen la lliça, a la qual s'accedeix mitjançant un portal amb llinda de fusta, situat a la banda de llevant. Als murs Nord i Est de la casa hi ha finestres goticitzants. És construïda amb pedra sense polir i arrebossada. Els elements de ressalt són de pedra picada.
L'estat de conservació és mitjà.
Cabana del Bruguer nou: edifici civil de planta rectangular i cobert a dues vessants amb el carener perpendicular a la façana, la qual està situada a llevant. Presenta un portal d'arc rebaixat i una finestra amb la part superior de forma triangular. El ràfec de la teulada presenta unes decoracions de denteta. L'interior es troba dividit en dos pisos, el superior dedicat a herbera i se sosté sobre bigues de fusta.
Està construïda amb gres i margues, unides amb morter de calç i les obertures estan emmarcades per totxo cuit.
L'estat de conservació és mitjà.

## Història

L'única notícia històrica del mas és la llinda de pedra que ostenta el portal principal a la banda de migdia, datada el 1721. Possiblement, però, el mas dati de més antic per bé que no el trobem en el fogatge del terme al segle xvi.
La cabana es va construir al mateix temps que s'amplià la casa am la construcció dels porxos. Aquests daten del 1888 i la cabana del 1899.

## Referències

* 1 2 3 4 5 6 7 8 «Bruguer Vell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2017].
# John Boyd Dunlop

John Boyd Dunlop (North Ayrshire, 5 de febrer de 1840 – Dublín, 23 d'octubre de 1921), fou un veterinari escocès que va reinventar el pneumàtic amb cambra. Va fundar la companyia que duu el seu cognom, Dunlop Tyres.
Nasqué a una granja a Dreghorn, North Ayrshire (Escòcia), i es va llicenciar com a veterinari a l'Edinburgh Veterinary College (ara forma part de la Universitat d'Edimburg) amb només 19 anys. Va exercir la professió de veterinari a Edimburg durant vuit anys. El 1867 es va traslladar a Belfast.
El 1887 va crear el primer pneumàtic amb cambra d'aire per al tricicle que el seu fill de nou anys feia anar per anar a escola pels carrers plens de sotracs de Belfast. Per evitar la incòmoda vibració del tricicle, en Dunlop va inflar uns tubs de goma amb una bomba d'aire que servia per inflar pilotes. Després va embolicar els tubs de goma amb una lona per protegir-los i els va enganxar sobre les llandes de les rodes del tricicle. Fins llavors, la majoria de les rodes tenien llandes amb goma massissa, però els pneumàtics permetien una marxa notablement més suau. Va desenvolupar la idea i va patentar el pneumàtic amb cambra el 7 de desembre de 1888. Tot i això, dos anys després que li concedissin la patent en Dunlop va ser informat oficialment que la patent va ser invalidada per l'inventor escocès Robert William Thomson, qui havia patentat la idea a França el 1846 i als Estats Units en 1847. Dunlop va guanyar una batalla legal contra Robert William Thomson i va revalidar la seva patent.
Dunlop va fundar la companyia Dunlop Tyres (que més tard seria coneguda com a Dunlop Rubber Company). La producció comercial va començar a finals de 1890 a Belfast. Dunlop va vendre la seva patent i el nom de la seva companyia a William Harvey Du Cros, que ja era propietari de la Pneumatic Tire and Booth's Cycle Agency, a canvi de 1500 accions de la companyia resultant i finalment no va fer molta fortuna per la seva invenció. Dunlop va enretirar-e a Dublín, on va morir el 12 d'octubre de 1921, i va ser enterrat al cementiri de Deansgrange, un suburbi al sud de Dublín.
El desenvolupament del pneumàtic amb cambr d'en Dunlop va arribar en un moment crucial durant l'expansió del transport terrestre, amb la construcció de noves bicicletes i automòbils.

## Vegeu també

* Pneumàtic
* Dunlop Tyres

## Referències

* ↑ Biografía de Robert William Thomson Arxivat 2007-09-29 a Wayback Machine. (anglès)

## Enllaços externs

* RW Thomson - Tyre Invention (anglès)
# Nakhitxevan

«Nakhichevan o Nakhitxevan» té aquests significats:
* Nakhtxivan, república autònoma al sud del Caucas pertanyent a l'Azerbaidjan, enclavat entre Armènia, l'Iran i Turquia
* Nakhitxevan o Naxçıvan, ciutat de l'Azerbaidjan, capital de la república autònoma del mateix nom
* Kanat de Nakhitxevan, estat que es va constituir al sud-est de l'Armènia sota sobirania persa (1747), incorporat com a estat vassall en l'Imperi rus (1828) i annexionat (1834)